open-index/open-wikipedia-markdown huggingface dataset:
ברטלאן גאל

**ברטלאן גאל** (במקור עד 1886 **ברטולד גרין**, בהונגרית: **Gaál Bertalan**; קאשה, 9 בספטמבר 1860 – בודפשט, 9 בפברואר 1915) היה אדריכל יהודי-הונגרי שפעל בעיקר בבודפשט. הוא היה אדריכל מיוחד בסגנון האר נובו ובנוסף לבנייני מגורים עצומים בסגנון זה באזורים מרכזיים של בודפשט, תכנן גם מפעלים, תיאטרון וחוילות לחלק מעשירי הונגריה.

## קורות חיים
ברטלאן גרין נולד במשפחה יהודית כבנם של ליפוט גרין ושל האני (חנה) מגזינר. הוא השלים את לימודיו באוניברסיטה הטכנולוגית של וינה. משנת 1900 ועד מותו, עם אשתו, הרמינה שווייצר גר, בשדרת ליפוט (היום שדרת סנט אישטוואן) 1. גאל ברטלאן תכנן את הבניין לעצמו, וגם הפעיל את שם את משרד התכנון שלו.

חבר ההנהלה הנבחרת של איגוד האדריכלים ההונגריים, גזבר.

הובא למנוחות בבית הקברות היהודי ברחוב קוזמה.

מתוך "בתים מספרים":

## המבנים בתכנונו (חלקי)
תכנן מבנים בעיקר בהזמנות פרטיות בבודפשט.
* 1895–1896: בניין דירות, בודפשט, Alkotmány utca 3.
* 1896: בניין דירות, בודפשט, Alkotmány utca 5.
* 1897: בניין דירות, בודפשט, Szent István körút 20.
* 1899: בניין דירות, בודפשט, Szent István körút 1. 
* 1898: בניין דירות, בודפשט, Szent István körút 13–15. (בניין המגורים של הנריק האגנמאכר)  
* 1904: בית היתומים ארז'בט, בלטונללה
* 1906: בניין דירות אנטל הוואש, בודפשט, Váci utca 18.
* 1908: רויאל אורפאום (היום: תיאטרון מדאץ'), בודפשט, שדרת ארז'בט 31 השדרה הגדולה. 
* 1909–1910: בניין דירות, בודפשט, Szondi utca 93.
* 1911: ארמון העם בכיכר קלמן טיסה דאז, בודפשט (מכרז, זכייה ברכישה)
* 1912: וילת המגורים של הוגו ורטש, בודפשט, Ilka utca 61.
* 1913: המפעל של מבשלת בירה, Fővárosi Serfőző Rt, בודפשט, Maglódi út 47.
* 1915: בניין וילה, בודפשט, Nagy János út (היום רחוב בנצור) 34.
* ? : בניין הדירות של איגנץ זאמן, Budapest, רחוב קיראי 112.

## גלריה


Szent István körút 1-es épület2.jpg|שדרות סנט אישטוואן 1.
Szent István körút lakóépület1.jpg|שדרות סנט אישטוואן 1.
Szent István körút 13 lakóház.jpg|שדרות סנט אישטוואן 13.
Szent István körút lakóépület20.jpg|שדרות סנט אישטוואן 15.
Szent István körút lakóépület46.jpg|שדרות סנט אישטוואן 20.
Szondi utca épület131.jpg|רחוב סונדי 93.
Ilka utca épület1.jpg|רחוב אילקה 61.



## קישורים חיצוניים

* בתים מספרים
* ברטלאן גאל: קישוטי בניניו
* בניין תיאטרון מדאץ'
## הערות שוליים

קטגוריה:אדריכלים יהודים הונגרים
קטגוריה:בוגרי אוניברסיטאות ומכללות באוסטריה
קטגוריה:אדריכלי אר נובו
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1860
קטגוריה:הונגרים שנפטרו ב-1915
Festina lente

ממוזער|מטבע הזהב של אוגוסטוס|147x147 פיקסלים
**Festina lente** (בתרגום מילולי לעברית: "**החפז לאט**") הוא מטבע לשון שמשמעותו כי יש לבצע פעולות באיזון נכון של דחיפות ושקידה. חיפזון עלול לגרום לטעויות ולנזקים לטווח ארוך.

מקור הביטוי ביוונית קלאסית: σπεῦδε βραδέως.

הביטוי קיים גם בערבית: العَجَلَةُ مِنَ ٱلشَّيْطَانِ وَالتَّأَنِّي مِنَ ٱلرَّحْمٰنِ, ונמצא בשימוש בעברית בתרגום: החיפזון מן השטן והמתינות מן הרחמן, או מבורא עולם.
ממוזער|סמל הדולפין והעוגן
שמאל|ממוזער| סמל הדולפין והעוגן כפי שעוצב על ידי בית ההוצאה לאור של אלדו מנוציו|152x152px

## שימושים לאורך ההיסטוריה
הרעיון כי עבודה קשה והתמדה עדיפות על שאננות המבוססת על ביטחון עצמי הוצג לראשונה על ידי איזופוס (620–564 לפנה"ס) במשלו "הצב והארנבת" (ביוונית Χελώνη καὶ λαγωός).

ההיסטוריון הרומי סואטוניוס, בעבודתו חיי שנים-עשר הקיסרים מספר כי הקיסר אוגוסטוס, שמשל ברומה עד שנת 14 לספירה, נהג לומר למפקדיו: "מפקד שקול הפועל במתינות עדיף על מפקד אמיץ. דבר שנעשה טוב נעשה מספיק מהר".

על מטבעות זהב מתקופת אוגוסטוס הוטבעו דמויות של סרטן ופרפר להמחשת השילוב בין מהירות לאיטיות.

בספר "חלומו של פוליפילוס", שנכתב בשנת 1467 על ידי פרנצ'סקו קולונה ופורסם בשנת 1499 על ידי אלדו מנוציו, הביטוי Semper festina lente (תמיד החפז באיטיות) מוצג כחידה ויזואלית (רבוס) המורכבת מעיגול, עוגן ודולפין. העיגול מסמל קביעות (תמיד), העוגן מסמל יציבות (מתינות) והדולפין מסמל את המהירות (חיפזון).

לאחר פרסום הספר, המוציא לאור אלדו מנוציו עיצב את סמל בית הוצאה לאור ברוח איור זה.

קוזימו א' דה מדיצ'י, הדוכס הגדול של טוסקנה ושליט פירנצה בין השנים 1537–1574, אימץ את הביטוי כמוטו שהומחש באמצעות צב, סמל האיטיות והזהירות, שעל גבו מפרש. האמן ג'ורג'יו וסארי שילב כ-100 מופעים של הסמל בעיטורים ובציורי הקיר בארמונות הדוכס.
ממוזער| הצב עם מפרש על גבו. סמלה של משפחת מדיצ'י|210x210 פיקסלים
ממוזער|התבליט הראשון באוניברסיטת סלמנקה

ממוזער|התבליט שישי באוניברסיטת סלמנקה
שבעת התבליטים של אוניברסיטת סלמנקה עוצבו במאה ה-16 בהשפעת האיור שהופיע בספר "חלומו של פוליפיוס". שניים מתוך שבעת התבליטים מתארים את רעיון השילוב בין מהירות לאיטיות.

בתבליט הראשון מופיעה אישה (סמל המתינות) המחזיקה ביד ימין כנפיים (סמל המהירות) וביד שמאל צב (סמל האיטיות והזהירות) וכותרת בלטינית שפירושה "מתן את המהירות שלך בישיבה ואת האיחור שלך בתנועה" (בלטינית: "velocitatem sepando tarditatem tempera surging" ). בתבליט השישי מוצגים שני עוגנים ששני דולפינים מסוגננים מפותלים סביבם ושני חבלים קשורים לטבעות העוגן. כתובות מופיעות משני הצדדים, בצד שמאל ניתן לקרוא ביוונית קלאסית ΑΕΙ ΣΠΕΥ ΔΕΒΡΑΔΕΟΣ (תמיד מהר לאט) ובצד ימין כתובת לטינית בעלת אותה משמעות: SEMPER FESTINA LENTER

באוסף המשלים שפרסם בין השנים 1668–1694, כלל ז'אן דה לה פונטיין עיבוד למשל של איזופוס "הצב והארנבת", בו תיאר את הצב במילים "הוא ממהר לאט" (בצרפתית: Elle se hâte avec lenteur).

## הערות שוליים

קטגוריה:חוכמת חיים
קטגוריה:מילים וביטויים בלטינית
ורד היידי קלום

**ורד היידי קלום** הוא זן של ורד שפותח על ידי החברה הגרמנית Rosen Tantau  ומהווה הכלאה של הזנים "Old Port ו-"Barkarole".

הזן בעל ניחוח עוצמתי, ובתנאים רגילים מגיע ל-40 עד 50 סנטימטר. הוא יכול לגדול בטמפרטורות נמוכות של עד 23 מעלות צלזיוס מתחת לאפס (באזור עמידות 6), והוא רגיש במידה מסוימת לטחב. הורד זקוק לתחזוקה שותפת.

נקרא על שם הדוגמנית היידי קלום ב-2005.

## הערות שוליים

## קישורים חיצוניים

קטגוריה:ורדיים
קטגוריה:היידי קלום
לוסיאנו גונדו

**לוסיאנו אמיליו גונדו זאנלי** (בספרדית: **Luciano Emilio Gondou Zanelli**; נולד ב-22 ביוני 2001) הוא כדורגלן ארגנטינאי, המשחק בעמדת החלוץ במועדון צסק״א מוסקבה מליגת העל הרוסית.

## קריירת מועדונים

גונדו, שנולד ברופינו, סנטה פה, גדל באקדמיית הנוער בסרמיינטו לפני שהצטרף לריבר פלייט ב-2019. הוא התחיל את הקריירה שלו כקשר שמאל לפני שהתפתח לחלוץ שמאלי. במדי ריבר פלייט, הוא הגיע לגמר גביע ליברטדורס לגילאי 20 2020, שם הפסידה קבוצתו ל-Independentedel Valle האקוודורית. במרץ 2021 הוא חזר לסרמיינטו וחתם על חוזה מקצועי במועדון. בחודש שלאחר מכן ערך את הופעת הבכורה שלו בקבוצה בוגרת.

ביולי 2023, גונדו חתם בארחנטינוס ג'וניורס לארבע שנים. על פי הדיווחים הקבוצה שילמה 3,500,000 דולר עבור 80% מזכויות המשחק שלו. הוא ערך את הופעת הבכורה שלו בגביע ליברטדורס נגד פלומיננסה באוגוסט 2023. הוא הבקיע את שערי הבכורה ב-21 באוגוסט 2023, נגד קבוצתו לשעבר ריבר פלייט, כשכבש צמד כשהקבוצה שלו השלימה ניצחון ליגה בקאמבק 3–2.

ב-27 באוגוסט 2024 חתם בזניט סנקט פטרבורג הרוסית למשך 4 שנים והבקיע כבר במשחק הבכורה שלו, ב-31 באוגוסט 2024, במשחק מול PARI ניז'ני נובגורוד במסגרת ליגת העל הרוסית בכדורגל שבו הוא כבש צמד. באותו משחק הוא הוכתר למצטיין המשחק.

בינואר 2026 חתם בצסק״א מוסקבה.

## קריירה בנבחרת
הוא שיחק בשורות נבחרת ארגנטינה בכדורגל עד גיל 23 באולימפיאדת פריז (2024).
## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני ריבר פלייט
קטגוריה:כדורגלני ארחנטינוס ג'וניורס
קטגוריה:כדורגלני זניט סנקט פטרבורג
קטגוריה:כדורגלני נבחרת ארגנטינה
קטגוריה:ספורטאים זרים ברוסיה
קטגוריה:ארגנטינאים שנולדו ב-2001
בול בפוני

**בול בפוני** היא סדרת רשת ישראלית לילדים ונוער אשר יצר נדב נוה, בשיתוף הפקה עם ערוץ מאיר לילדים.

העונה הראשונה על הסדרה עלתה בערוץ היוטיוב של נדב נוה והכילה 8 פרקים, שהתחילו ב-30 ביוני 2024 ונגמרו ב-22 בספטמבר 2024.

העונה השנייה עלתה לשידור בערוץ מאיר לילדים בלבד והכילה 10 פרקים שהתחילו ב-19 בפברואר 2025 ונגמרו ב-1 במאי 2025, ביום העצמאות.

## תקציר העלילה
הסדרה מתמקדת במשפחת נוה. האב נדב, ושני ילדיו ליעד נוה ועמית נוה, שהראשי ביניהם הוא עמית. כל הסדרה מתמקדת בחינוך ילדים ונוער, כגון כך שבפרק הראשון ("מטלות") עמית לא רוצה לעשות מטלות אך לאחר שרואה את אביו נדב מנקה קשה, הוא מחליט כן לנקות ולעזור.

## שחקני הסדרה

* **[[נדב נוה]]** - האב של המשפחה.
* **עמית נוה** - הבן הבכור במשפחה. הראשי בסדרה.
* **ליעד נוה** - הבן הקטן במשפחה. משני בסדרה.
* **ירדן וליאור נוה** - הבנות הקטנות במשפחה. אורחות במהלך הפרקים.

## סקירת הסדרה

## פרקים
### עונה 1

### עונה 2

## קישורים חיצוניים

קטגוריה:סדרות רשת ישראליות
קטגוריה:ערוץ מאיר לילדים
אלעד גורן

**אלעד גורן** הוא קצין בדרגת תת-אלוף בצבא הגנה לישראל, ששימש כראש המחלקה האזרחית ביחידת מתאם פעולות הממשלה בשטחים, ומונה לשמש כראש המאמץ ההומניטרי-אזרחי ברצועת עזה, תפקיד שהוקם באוגוסט 2024 בעקבות מלחמת חרבות ברזל.

## ביוגרפיה
במשך רוב הקריירה הצבאית היו לגורן מספר תפקידים במתאם פעולות הממשלה בשטחים: נציג מתפ"ש בזירת מרכז, סגן רמת"ק רמאללה, רע"ן אג"מ תפ"ש ורמ"ח אזרחית. עם פרוץ מלחמת חרבות ברזל, היה חלק מרכזי בהכנסת הסיוע ההומניטרי לרצועת עזה. במסגרת תפקידו היה מעורב במנגנון תיאום בין ישראל, מצרים, ארצות הברית והאו"ם, והשתתף בפגישות דו-יומיות עם שליחי מדינות וארגונים בינלאומיים לעניינים הומניטריים.

ב-27 באוגוסט 2024 מונה לראש המאמץ ההומניטרי-אזרחי בעזה, תפקיד חדש שנוצר בעקבות המלחמה והצורך בהיערכות לשהות ממושכת של צה"ל ברצועת עזה, והועלה לדרגת תת-אלוף. מטרת התפקיד היא תיאום המאמץ ההומניטרי ברצועה עם הקהילה הבינלאומית תוך שמירה על האינטרסים הביטחוניים של ישראל. מינויו עורר ביקורת בפיקוד הדרום בצה"ל, שטענו כי יש למקם אותו במטה הפיקוד תחת האלוף ירון פינקלמן, כדי לסנכרן בין המאמץ המבצעי למאמץ האזרחי הכולל שיקום התשתיות האזרחיות בעזה.

## הערות שוליים

קטגוריה:תתי-אלופים בצה"ל
קטגוריה:חיילי צה"ל במלחמת חרבות ברזל
קטגוריה:ישראלים שנולדו במאה ה-20
ג'יימס דיקסון רומן

**ג'יימס דיקסון רומן** (באנגלית: **James Dixon Roman**; 11 באוגוסט 1809 – 19 בינואר 1867) היה פוליטיקאי אמריקאי, אשר כיהן כחבר בית הנבחרים של ארצות הברית.

## ביוגרפיה
### ראשית חייו
רומן נולד ב-11 באוגוסט 1809 במחוז צ'סטר שבפנסילבניה, ולמד בבתי הספר הציבוריים ובבית ספר פרטי בווסט נוטינגהאם (כיום נוטינגהאם, פנסילבניה). מאוחר יותר עבר למחוז ססיל, מרילנד, והחל ללמוד משפטים בפרדריק. בשנת 1834 התקבל ללשכת עורכי הדין והחל לעסוק בכך בהייגרסטאון.

### קריירה
ממוזער| בתו, שרה רומן בולדווין
ב-1847 כיהן רומן כחבר הסנאט של מרילנד ונבחר מטעם המפלגה הוויגית לבית הנבחרים של ארצות הברית לקונגרס ה-30, וכיהן מ-4 במרץ 1847 ועד 3 במרץ 1849. הוא היה אלקטור לנשיאות מטעם הוויגים בבחירות לנשיאות 1848 ומטעם הדמוקרטים בבחירות לנשיאות 1856.

הוא שב וחזר לעסוק בעריכת דין בהייגרסטאון, וכיהן כנשיא בנק הייגרסטאון הישן מ-1851 ועד מותו. הוא גם היה חבר בוועידת השלום שהתקיימה בוושינגטון הבירה ב-1861 במאמץ למנוע את המלחמה הקרבה.

### חיים אישיים
רומן היה נשוי ללואיזה מרגרט קנדי (1809–1878), בתם של ג'ון קנדי ומרגרט (לבית וגנר) קנדי. יחד, הם היו ההורים של:
* לואיזה קנדי רומן, שמתה בצעירותה.
* שרה "סלי" רומן (1843–1873), שנישאה לכריסטופר קולומבוס בולדווין, קצין הצי של נמל ניו יורק.
* ג'יימס דיקסון רומן (1854–1875).

רומן נפטר ב-19 בינואר 1867, ליד הייגרסטאון, מרילנד, ונקבר בבית הקברות של רוז היל.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1809
קטגוריה:אמריקאים שנפטרו ב-1867
ג'וויא

**גְ'וַו֫יַּּא** (בערבית: **جويا**, בתעתיק מדויק: **ג'ויא**, בהגייה לבנונית: **זְ'וַ֫יַּּא**; באנגלית: **Jwaya**) הוא כפר שיעי בנפת צור שבמחוז דרום לבנון.

## מיקום וגאוגרפיה
הכפר שוכן בגובה כ-300 מטרים מעל פני הים, כ-16 קילומטרים מזרחית לעיר צור, בשכנות, מערבית לכפר מג'אדל. 

שטח הכפר והאדמות החקלאיות הוא 32,000 דונם בהם מגדלים: דגנים, ירקות, זיתים, תאנים והדרים.

## אטימולוגיה
המזרחן האנגלי פאלמר ביקר בכפר ב-1881 וציין שהיישוב נקרא על שם אדם (שאינו ידוע).

## היסטוריה
בשנת 1596, הכפר נזכר ברישומי המס של השלטונות העות'מאניים בשם ג'וּבָּה (Juba), במחוז (ליווא) צפת, עם אוכלוסייה של 87 בתי אב ו-38 רווקים, כולם מוסלמים. 

בסיור של הקרן לחקר ארץ ישראל (SWP), בשנת 1881, נמצאו ביישוב מספר משקופים עתיקים. היישוב תואר כ"כפר גדול, בנוי מאבן ומחומרים טובים, המכיל כ-1,000 מתאולים. הם אורגים וצובעים בדים, ויש להם שוק קטן. [היישוב] ממוקם על גבעה, והוא מוקף זיתים, תאנים ואדמה מעובדת. מים [מופקים] משני מעיינות ובורות מים רבים".

לאחר מבצע דין וחשבון ביולי 1993, הקים צבא לבנון בסיס קטן בג'וויא. זה היה הבסיס הדרומי ביותר בפריסה לכיוון גבול ישראל. 

### מלחמת חרבות ברזל
במהלך מלחמת חרבות ברזל תקף צה"ל מטרות ופעילים של חזבאללה בכפר, כמו:
* ב-11 ביוני 2024 תקף צה"ל מטרות חזבאללה בכפר.
* ב-20 ביוני 2024 חיסל צה"ל את עבאס אבראהים חמזה חמאדה שהיה מפקד המבצעים של גזרת ג'וויא בחזבאללה, ופיקד על הכוחות הרגליים של חזבאללה בגזרת ג'וויא.
* ב-7 באוגוסט 2024 הרג צה"ל בתקיפה בצור את מפקד יחידת הטילים נגד טנקים של חזבאללה, חסן פארס ג'שי (جشّي), שהיה תושב הכפר, ועימו עוד מחבל מג'וויא.
## ראו גם

## הערות שוליים

קטגוריה:מחוז דרום לבנון: יישובים
אגם קנוזרו

**אגם קנוזרו** (רוסית **Кенозеро**) הוא אגם מים מתוקים השוכן בתחומו של הפארק הלאומי קנוזרו בדרום מערבו של מחוז (אובלסט) ארכנגלסק בצפון-מערב רוסיה. האגם משתרע על-פני שטח של 68.6 קמ"ר (99.4 קמ"ר יחד עם האיים בתחומי האגם) ואגן הניקוז שלו מכסה שטח של 5,450 קמ"ר באגן ההיקוות של הים הלבן. האגם שוכן בגובה של 85 מטרים מעל פני-הים ועומקו המרבי הוא 90 מטרים.

לאגם צורה מורכבת ולמעשה הוא עשוי משלושה גופי מים המחוברים זה לזה במצרים - אגם קנוזרו עצמו שאורכו 24 ק"מ ורוחבו עד 5.5 ק"מ, אגם סווינויה ואגם דולגויה. הסיבה לצורה זו היא שהאגם שוכן בבקע בקרום כדור הארץ, בניגוד ליתר האגמים בסביבה שהם אגמים קרחוניים. אורך קו החוף של האגם מגיע ל-350 ק"מ, ושוכנים בו יותר מ-70 איים.

סרט הדרמה לילותיו הלבנים של הדוור מאת הבמאי הרוסי אנדריי קונצ'לובסקי צולם באגם.

## קישורים חיצוניים

## הערות שוליים

קטגוריה:מחוז ארכנגלסק: גאוגרפיה
קטגוריה:רוסיה: ימות ואגמים
ג'ורג' גייל

**ג'ורג' גייל** (באנגלית: **George Gale**; 3 ביוני 1756 - 2 בינואר 1815) היה פוליטיקאי אמריקאי וחבר בית הנבחרים של ארצות הברית הראשון מטעם מחוז הקונגרס החמישי של מרילנד.

## ביוגרפיה
גייל נולד במחוז סומרסט בפרובינציית מרילנד ב-3 ביוני 1756. הוא למד בבית ספר ציבורי ושירת בצבא הקונטיננטלי במהלך מלחמת העצמאות האמריקאית. כשמרילנד כינסה את הוועידה שלה לאשרור חוקת ארצות הברית ב-1788, היה גייל חבר בוועידה. לאחר מכן נבחר לקונגרס הראשון של ארצות הברית כחבר בבית הנבחרים של ארצות הברית. הוא כיהן מ-1789 עד 1791, כאשר ג'ורג' וושינגטון מינה אותו למפקח על משקאות מזוקקים עבור מחוז מרילנד.

גייל מת במחוז ססיל, מרילנד ב-2 בינואר 1815 ונקבר במה שהיה בעבר בית הקברות של משפחת גייל, ונמצא כעת בשטח הכנסייה האפיסקופלית של סנט מרקו בפריוויל, מרילנד.

בנו, לוין גייל, הלך מאוחר יותר בדרכו של ג'ורג' והפך לחבר בית הנבחרים של ארצות הברית.

במלחמת העולם השנייה, אוניית ליברטי SS George Gale נקראה על שמו.

## קישורים חיצוניים

* 
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:אמריקאים שנולדו ב-1756
קטגוריה:אמריקאים שנפטרו ב-1815
תומאס ג'ונס פרי

**תומאס ג'ונס פרי** (באנגלית: **Thomas Johns Perry**; 17 בפברואר 1807 – 27 ביוני 1871) היה פוליטיקאי אמריקאי שכיהן כחבר בית הנבחרים של ארצות הברית.

## ביוגרפיה
פרי נולד ב-17 בפברואר 1807 בקמברלנד שבמרילנד, השלים לימודי הכנה וגם למד משפטים. הוא התקבל ללשכת עורכי הדין בשנת 1828 והתחיל לעסוק בכך בקמברלנד זמן קצר לאחר מכן. הוא כיהן כחבר בבית הנבחרים של מרילנד בין השנים 1834 עד 1836 ונבחר כחבר המפלגה הדמוקרטית לבית הנבחרים של ארצות הברית לקונגרס ה-29, וכיהן מ-4 במרץ 1845 עד 3 במרץ 1847. הוא לא הועמד לבחירה מחדש ב-1846.

לאחר תום כהונתו בקונגרס, כיהן פרי כשופט מחוזי במחוז השיפוט השישי של מרילנד מ-1851 עד 1861 ושוב מ-1864 עד 1871. הוא גם כיהן כציר לוועידה החוקתית של המדינה ב-1867. הוא מת בקמברלנד, מרילנד ב-27 ביוני 1871 בגיל 64, ונקבר בבית הקברות של רוז היל.

## קישורים חיצוניים
* 
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1807
קטגוריה:אמריקאים שנפטרו ב-1871
מוטי גמיש

**מוטי גמיש** (נולד ב-12 ביולי 1982) הוא מנהל ישראלי המשמש כמנכ"ל משרד הכלכלה והתעשייה.

## ביוגרפיה
גמיש נולד בשכונת קטמונים בירושלים. למשה, ממקימי בית הספר התיכון קדמה בשכונה, וסימה ששימשה כיו"ר ועד עובדי נעמ"ת ומנהלת מעון העמותה בקריית היובל.

בילדותו כיהן כיו"ר מועצת התלמידים של בית הספר קדמה במשך חמש מתוך שש שנות לימודיו במוסד. אז גם הופיע בטלוויזיה בתוכניתו של דודו טופז, והגיע למקום השני בתחרות "מי יהיה ראש הממשלה ב-2040".

בשנת 2000 התגייס לצה"ל במסגרת מסלול לקצונה ייעודית והיה מסופח לגדוד צבר בחטיבת גבעתי ובית הספר לקצינים במשך שנה ושמונה חודשים. הוא לא המשיך במסלול קצונה ועבר לפיקוד המרכז למשך תשעה חודשים. בשנת 2003 השתחרר מצה"ל.

לאחר השחרור מצה"ל פעל למען מפלגת "ירושלים תצליח" של ניר ברקת ושימש רכז שטח. לאחר מכן שימש סמנכ"ל הפועל ירושלים בכדורגל, במשך קרוב לשנה.

בשנים 2004–2005 שימש יועץ לשר התשתיות פואד בן אליעזר. מאוחר יותר עבר למפלגת קדימה ומונה ליועץ בכיר וראש מטה של דליה איציק בתקופה בה כיהנה כיושבת ראש הכנסת.

ב-2009 עזב את תפקידו הפרלמנטרי והחל לשמש מנכ"ל משותף של רדיו ירושלים עם שלום אורן, אך עזב לאחר שנה.

בשנים 2010–2012 שימש כמנכ"ל חברת ההפקות "ליאם הפקות". במאי 2012, עם עזיבתו את חברת "ליאם הפקות", מונה לראש הסגל של יו"ר סיעת קדימה.

בשנים 2013–2014 שימש כיו"ר ומנכ"ל מועדון הכדורגל "הפועל ירושלים".

בשנים 2014–2018 שימש שנתיים סמנכ"ל שיווק ופיתוח עסקי ושנתיים משנה למנכ"ל בחברה העירונית לספורט "אריאל". בהמשך הוא היה יועץ בשכר של ברקת.

ב-2018 עזב את העירייה ועבר לעבוד כסמנכ"ל שיווק ופיתוח עסקי ברשת "זול ובגדול" של איש העסקים אבי יוחנן, במקביל שימש גם מנכ״ל חברת A.O.M מלונות שבבעלות יוחנן.

כיהן כדירקטור בחברה המנהלת את מרכז ציפורי. בחברת מבטי - מפעלי ביוב וטיהור ירושלים ובחברת ממן, כחבר הוועד המנהל של הקריה האקדמית אונו, כדירקטור באל על, באאורה ריט ובחברה הדסית וכחבר בחבר הנאמנים של הדסה אינטרנשיונל ישראל.

בשנים 2020–2023 שימש בעלים של חברת גם יזמויות ייעוץ ונכנסים - ייעוץ בתחום השיווק, רגולציה, פיתוח עסקי.

בינואר 2023 מונה לראש המטה של שר הכלכלה ניר ברקת. ב-30 באפריל 2023 קודם למשנה למנכ"ל המשרד.

ב-18 באוגוסט 2024, בעקבות פרישתו של אמנון מרחב, אושר מינויו של גמיש למנכ"ל המשרד, והוא נכנס לתפקיד ב-1 בספטמבר.

הוא בוגר תואר ראשון במנהל עסקים במסלול פרסום ותקשורת שיווקית תואר שני במנהל עסקים במסלול מנהלים בכירים מהקריה האקדמית אונו.

גמיש רווק ומתגורר בתל אביב.

## קישורים חיצוניים
* 
* 

## הערות שוליים

קטגוריה:מנכ"לי משרד התעשייה, המסחר והתעסוקה
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:ישראלים שנולדו ב-1982
Feels Like I'm Falling in Love

"**Feels Like I'm Falling in Love**" (בעברית: "**מרגיש כאילו אני מתאהב**") הוא שיר של להקת הרוק הבריטית קולדפליי, מתוך אלבום האולפן העשירי של הלהקה, Moon Music. השיר פורסם כסינגל לראשונה ב-21 ביוני 2024 על ידי חברות התקליטים פרלופון בבריטניה וחברת התקליטים אטלנטיק רקורדס בארצות הברית.

השיר נכתב על ידי חברי הלהקה והופק על ידי מקס מרטין, אוסקר הולטר, ביל רחקו, דניאל גרין ומייקל אילברט.

## וידאו קליפ
הווידאו קליפ של השיר צולם באודיאון של הרודס אטיקוס באתונה שביוון. לפי פרסומים מקומיים הווידאו קליפ צולם בתקציב של 3 מיליון אירו, ועל כן הוא מדורג בין הווידאו קליפים היקרים ביותר בכל הזמנים. הווידאו קליפ בוים על ידי בן מור ופורסם לראשונה ב-1 ביולי 2024. משום שבחודש יולי מצוין חודש הגאווה לאנשים עם מוגבלות בחרה הלהקה לשלב בווידאו קליפ את הזמרת נטשה אופילי ולהקת קורו דה מאנוס בלנקאס אשר מבצעים את השיר בשפת הסימנים. בנוסף הלהקה פרסמה ב-22 ביולי סרטון שהופק על ידי 15 אמנים שונים אשר מכיל את מילות השיר יחד עם אנימציה. הווידאו קליפ לרמיקס של השיר שהופק על ידי הדי.ג'יי הברזילאי זרב (Zerb), צולם ברחובות הלסינקי ופורסם לראשונה ב-2 באוגוסט 2024.

## פרסים ומועמדויות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירים שהופקו על ידי מקס מרטין
קטגוריה:סינגלים בהוצאת אטלנטיק רקורדס
לוין גייל

**לוין גייל** (באנגלית: **Levin Gale**; 24 באפריל 1784 – 18 בדצמבר 1834) היה פוליטיקאי אמריקאי.

## ביוגרפיה
גייל נולד ב-24 באפריל 1784 באלקטון, מרילנד, ולמד בבתי הספר הנפוצים. לאחר מכן למד משפטים, התקבל ללשכת עורכי הדין ועסק בכך באלקטון. הוא היה חבר בסנאט של מדינת מרילנד ב-1816, ונבחר מטעם המחוז השישי של מרילנד כמועמד ג'קסוני לקונגרס העשרים, וכיהן מ-4 במרץ 1827 עד 3 במרץ 1829. הוא סירב להיות מועמד למינוי מחדש בשנת 1828, וחזר לעסוק בעריכת דין. הוא מת באלקטון ב-18 בדצמבר 1834.

אביו, ג'ורג' גייל, היה גם חבר קונגרס ממרילנד.

## קישורים חיצוניים
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1784
קטגוריה:אמריקאים שנפטרו ב-1834
פרנסיס ברנגל

**פרנסיס ברנגל** (באנגלית: **Francis Brengle**; 26 בנובמבר 1807 – 10 בדצמבר 1846) היה פוליטיקאי אמריקאי ממרילנד שכיהן כחבר בית הנבחרים של ארצות הברית.

## ביוגרפיה
### ראשית חייו
פרנסיס ברנגל נולד ב-26 בנובמבר 1807 בפרדריק שבמרילנד. הוא למד משפטים ולאחר מכן התקבל ללשכת עורכי הדין.

### קריירה
ברנגל החל לעסוק בעריכת דין בפרדריק. בשנים 1834 ו-1836 כיהן כחבר בבית הנבחרים של מרילנד. בהמשך נבחר כחבר המפלגה הוויגית לבית הנבחרים של ארצות הברית לקונגרס ה-8 מטעם מחוז הקונגרס השני של מרילנד (שכלל אז את מחוזות אלגני, פרדריק וושינגטון), וכיהן מ-4 במרץ 1843 עד 3 במרץ 1845. הוא כיהן קדנציה קצרה, ואיבד את מושבו למועמד המפלגה הדמוקרטית תומאס ג'ונס פרי.

### חיים אישיים
ברנגל מת בפרדריק ב-10 בדצמבר 1846, ונקבר בבית העלמין במאונט אולייב.

## קישורים חיצוניים
* 
* 

## הערות שוליים

קטגוריה:אמריקאים ילידי מרילנד
קטגוריה:פרדריק (מרילנד): אישים
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1807
קטגוריה:אמריקאים שנפטרו ב-1846
ויליאם ואנס מארי

**ויליאם ואנס מארי** (באנגלית: **William Vans Murray**; 9 בפברואר 1760 – 11 בדצמבר 1803) היה עורך דין, פוליטיקאי ומדינאי אמריקאי. הוא כיהן בבית הנבחרים של מרילנד בין השנים 1788–1790, ובבית הנבחרים של ארצות הברית בין השנים 1791–1797. הוא היה שגריר ארצות הברית בהולנד מ-1797 עד 1801.

## ביוגרפיה
### ראשית חייו
ויליאם ואנס מארי נולד ב-9 בפברואר 1760 בגלאזגו בקיימברידג' בפרובינציית מרילנד. הוא למד משפטים באנגליה.

### קריירה
הוא כיהן בבית הנבחרים של מרילנד מ-1788 עד 1790. לאחר מכן נבחר לבית הנבחרים של ארצות הברית מטעם מחוז הקונגרס החמישי של מרילנד, וכיהן מ-1791 עד 1793. לאחר מכן ייצג את מחוז הקונגרס השמיני מ-1793 עד 1797. הוא מונה לשגריר ארצות הברית בהולנד משנת 1797 עד 1801. הוא תמך במשלחת ארצות הברית צרפת במשא ומתן לשלום.

הוא כתב סדרה של שישה מאמרים, שפורסמו בפילדלפיה במהלך ועידת החוקה. מארי דחה את התפיסה, שהועלתה בין היתר על ידי מונטסקייה, לפיה מוסריות היא שורש הדמוקרטיה. הוא הפנה את מאמריו לג'ון אדמס, שלאחר מכן הוצב בלונדון כשגריר ארצות הברית, ומארי היה "תלמידו הפוליטי".

בשנת 1799 מונה מארי כנציג אמריקאי בצרפת. הוא מילא תפקיד מרכזי בהבטחת השלום ובסיומה של המלחמה הבלתי רשמית עם האמנה משנת 1800.

מארי מת במרילנד ב-11 בדצמבר 1803.

## קישורים חיצוניים

* 
* 

קטגוריה:אמריקאים ילידי מרילנד
קטגוריה:שגרירי ארצות הברית בהולנד
קטגוריה:חברי בית הנבחרים של ארצות הברית ממרילנד
קטגוריה:אמריקאים שנולדו ב-1760
קטגוריה:אמריקאים שנפטרו ב-1803
CAF אורבוס

**CAF אורבוס** (באנגלית: **Urbos**) היא סדרה של חשמליות ורכבות קלות המיוצרות על ידי חברת הרכבות הספרדית CAF. ממוזער| אורבוס 100 בירושלים

בשנת 1993, החלה CAF לבנות חשמליות עבור ולנסיה, החשמליות היו מבוססות על תכנון של סימנס וכמה מהרכיבים אף סופקו על ידיה, כולל החוגון והמנוע. דגם זה נמכר גם לליסבון ב-1995. לאחר מכן החליטה CAF לתכנן ולבנות את האורבוס בכוחות עצמה.

לאורבוס 3 דורות, הדור הראשון הוזמן על ידי בילבאו, שקיבלה שמונה רכבות בין השנים 2002 ו-2004. הדור השני נמכר אף הוא בעיקר למפעילים בספרד, הדור השלישי נמכר בספרד, וגם במקומות אחרים באירופה, ארצות הברית, אוסטרליה ובבריטניה. קווי הייצור של האורבוס נמצאים בספרד, ארצות הברית, ברזיל, בריטניה, מקסיקו, וצרפת.

## אורבוס דור 1
[ממוזער| אורבוס 1 ב[בילבאו]]
סדרה זו נמכרה רק ל-Euskotren Tranbia כדי להפעילה בבילבאו. הרכבת נפתחה בדצמבר 2002 והורחבה ב-2004. היא כוללת 8 רכבות דו-כיווניות, 70% רצפה נמוכה.

## אורבוס דור 2
[ממוזער| אורבוס 2 ב[סביליה]]

## אורבוס דור 3
ממוזער| אורבוס 100 באוסלו
אורבוס דור 3 הוא דגם הדגל של CAF ומופיע במספר גרסאות. הגרסאות הסטנדרטיות, האורבוס 100 ו - אורבוס 70, הן בעלות רצפה נמוכה של 100% או 70%, בהתאמה, ומהירות מרבית של .

הדגם מוצע במד מטר  ובמד רגיל  ומאפשר רוחב רכבת של - . ניתן להרכיב רכבת מ-3, 5, 7 או (רק עבור ה-אורבוס 100) 9 קרונות, באורך של בין .

CAF פיתחה אפשרות לבניית קבלים וסוללות יוני ליתיום לתוך ה-Urbos 3, המאפשרות הפעלה לזמן קצוב ללא אספקת חשמל חיצונית. מערכת ACR זו (Acumulador de Carga Rápida) אפשרה למפעיל החשמלית בסביליה להסיר את החוטים העיליים במקומות מרכזיים במהלך השבוע הקדוש 2011. גם בלוקסמבורג, גרנדה, סרגוסה ומערב מידלנדס, משתמשים בפתרון זה מסיבות שונות.

### אורבוס 100 ו - אורבוס 70
[ממוזער|אורבוס דור 3 עם 7 קרונות ב[סידני]]
[ממוזער|אורבוס דור 3 עם 9 קרונות ב[בודפשט]]

#### תקלות
בדצמבר 2017, רכבת ה-Besançon Tramway ב-בזאנסון, צרפת, גילתה סדקים ברכבת ה - אורבוס 3 סביב אזור החוגון. ב-11 ביוני 2021, תחנת המטרו ווסט מידלנדס (שפועלת בין ברמינגהאם לוולברהמפטון, אנגליה) נאלצה להשעות את שירותיה עקב סדקים דומים שהתגלו באזורי תיבת החוגון של ה - אורבוס דור 3.

בהמשך למקרים אלו, בנובמבר 2021 הכריז שר התחבורה של ניו סאות' ויילס רוב סטוקס כי קו סידני L1 דולוויץ' היל יושבת למשך כ-18 חודשים, עקב פגמי תכנון חמורים בכל 12 המערכות על הקו. סטוקס קבע כי הפגמים צפויים להיות רחבים בהרבה בהיקפם מאלה שזוהו בסידני בשל אלפים מאותו סוג רכבת שהופעלו ברחבי העולם.

בעיות דומות הקשורות לסדקים באזור תיבת הבוגי התגלו בקרונות האורבוס בבלגרד. גילוי סדקים ברכבות של מערב מידלנדס הוביל להפסקת השירות מ-12 בנובמבר 2021 עד דצמבר 2021. לאחר בדיקות, השירותים במערב מידלנדס הושעו שוב ב-20 במרץ 2022 עד להודעה חדשה עקב סדקים שתוארו על ידי המפעילה כ"סדקים במרכב".
### אורובס AXL
[ממוזער| Urbos AXL ב[סטוקהולם]]
לרכבים בסדרת Urbos AXL יש חלקי מרכב ארוכים יותר וחוגונים מסתובבים. עם מהירות מרבית של , הוא מיועד למערכות תחבורה מהירה להמונים בעלות קיבולת גבוהה. רכבת מסוג זה נמצאת כרגע בשימוש בשתי מדינות באירופה; בטאלין, אסטוניה, ברשותם 20 רכבות, ובשוטקהולם, שוודיה, ברשותם 22 רכבות.

[ממוזער|220x220 פיקסלים| Urbos AXL ב[טאלין]]

### אורבוס TT
סדרת אורובוס TT בנויה בטכנולוגיית טראם-רכבת, המחברת את תשתית הרכבת הכבדה הקיימת ישירות למערכות הרכבת הקלה. הסדרה נמצאת בשימוש בעיר קדיס בספרד.

## קישורים חיצוניים

## הערות שוליים

קטגוריה:דגמי רכבות קלות
אלכסנדר לבנבוק

**אלכסנדר לבנבוק** (ברוסית: **Александр Семёнович Левенбук**; 20 ביולי 1933 – 22 בדצמבר 2023) היה שחקן ובמאי תיאטרון סובייטי-רוסי ממוצא יהודי. בשנת 2004 הוא קיבל תואר אמן העם של הפדרציה הרוסית. בשנים 1988–2021 הוא ניהל את התיאטרון היהודי "שלום" במוסקבה.

## ביוגרפיה
אלכסנדר לבנבוק נולד בשנת 1933 במוסקבה למשפחה יהודית. לאחר פלישת הנאצים לברית המועצות המשפחה פונתה לאופה. אמו עבדה במקצוע כרופאה ואחותו הגדולה למדה רפואה במכון בעיר. בשנת 1943 הם חזרו למוסקבה. לאחר סיום בית ספר הוא התחיל לימודי רפואה באוניברסיטת סצ'נוב אותה סיים בשנת 1957. עוד היותו סטודנט הוא התחיל להופיע בתיאטרון סטודנטים לצד אלכסנדר ליפשיץ. לאחר סיום הלימודים הם החליטו להמשיך להופיע כדואט ולא עבדו במקצוע שלמדו.

דואט ליפשיץ-לבנבוק הופיע עם קטעי הומור וסאטירה עם טקסטים שנכבו על ידי קורניי צ'וקובסקי, סמויל מרשק, סרגיי מיכאלקוב, אדוארד אוספנסקי וסופרים נוספים. הם זכו במספר פרסים בתחרויות לאמנים.

בשנת 1970 הם התחילו להופיע בתוכנית רדיו "המטפלת" (Радионяня) שהייתה תוכנית חינוכית לילדים פעם בשבוע. התוכנית זכתה להצלחה רבה. על בסיסה הוקלטו 20 תקליטים. בשנת 1978 ליפשיץ היגר לארצות הברית. לבנבוק המשיך להנחות את התוכנית עד סוף שנות ה-80. בחלק מהשנים ולדימיר וינוקור היה מנחה לצד לבנבוק.

בשנת 1985 לבנבוק ביים הצגה בתיאטרון קאמרי יהודי שהוקם באותה שנה במוסקבה. משנת 1988 לבנבוק עמד בראש התיאטרון היהודי "שלום" במוסקבה וכיהן בתפקיד עד לשנת 2021. בנוסף לבימוי הצגות לבנבוק השתתף במספר הצגות כשחקן.

על פעילותו בתיאטרון לבנבוק קיבל מספר עיטורים. תואר אמן העם של הפדרציה הרוסית הוענק לו בשנת 2004. בשנת 2021 הוא קיבל פרס של פדרציית הקהילות היהודיות של רוסיה.

לבנבוק נפטר במוסקבה בשנת 2023 ונטמן בבית העלמין טרויקורובסקויה.

## קישורים חיצוניים

* ביוגרפיה 

קטגוריה:שחקני תיאטרון רוסים
קטגוריה:שחקני תיאטרון יהודים
קטגוריה:במאי תיאטרון רוסים
קטגוריה:במאי תיאטרון יהודים
קטגוריה:הומוריסטנים יהודים
קטגוריה:שדרני רדיו וטלוויזיה סובייטים
קטגוריה:מעוטרי עיטור הידידות (רוסיה)
קטגוריה:אמני העם של הפדרציה הרוסית
קטגוריה:רוסים שנולדו ב-1933
קטגוריה:רוסים שנפטרו ב-2023
פיגוע הירי במחסום תרקומיא

**פיגוע הירי במחסום תרקומיא** היה פיגוע ירי שבוצע על ידי מחבלים פלסטינים ב-1 בספטמבר 2024 בכביש 35, סמוך למחסום תרקומיא שבמערב הר חברון. בפיגוע נרצחו שלושה שוטרים ישראלים.

## הפיגוע
ביום ראשון, 1 בספטמבר 2024, בסביבות השעה 7:10 בבוקר, ירו מחבלים פלסטינים מרכב חולף לעבר שני שוטרים ושוטרת ממחוז ש"י, שהיו בדרכם לעבודתם בכביש 35, מזרחית למחסום תרקומיא שבמערב הר חברון. שלושת השוטרים נרצחו כתוצאה מהירי.

המחבלים נטשו את הרכב ממנו ביצעו את הירי ונמלטו מהמקום. צה"ל פתח במצוד אחר המחבלים בכפרים הסמוכים, והטיל כתר על העיירה אידנא.

אחד הנרצחים בפיגוע הוא רס"ם רוני שקורי משדרות, שבתו מור נרצחה בקרבות בתחנת המשטרה בשדרות ב-7 באוקטובר 2023. שני הנרצחים הנוספים הם פקד אריק בן אליהו מקריית גת ורנ"ג הדס ברנץ משדה משה.

גדוד ח'ליל א-רחמן, המסונף לגדודי חללי אל-אקצא, קיבל אחריות על הפיגוע, וזכה לשבחים מטעם חמאס.

## אחר הפיגוע
כתשע שעות אחר הפיגוע, לוחמי דובדבן בהכוונת אמ"ן ושב"כ כיתרו מבנה שבו הסתתר המחבל שביצע את הפיגוע, ירו לעברו טיל נ"ט והרגו אותו. המחבל, מוהנד אל-עסוד, עבד כקבלן עבודות חשמל ובעברו שירת במשמר הנשיאותי הפלסטיני.

## הערות שוליים

מחסום תרקומיא
מחסום תרקומיא
מחסום תרקומיא
מחסום תרקומיא
קטגוריה:משטרת ישראל: היסטוריה
מחסום תרקומיא
מחסום תרקומיא
מחסום תרקומיא
גאורגי נתנסון

**גאורגי נתנסון** (ברוסית: **Георгий Григорьевич Натансон**; 23 במאי 1921 – 17 בדצמבר 2017) היה במאי קולנוע ותסריטאי סובייטי-רוסי ממוצא יהודי. בשנת 1994 הוא קיבל תואר אמן העם של הפדרציה הרוסית. 

## ביוגרפיה
גאורגי נתנסון נולד בשנת 1921 בקאזאן למשפחה יהודית. אביו היה כלכלן, פרופסור באוניברסיטה רוסית לכלכלה ע"ש פלחנוב. הוא נהרג בשנת 1941 בקרבות בקרבת מוסקבה. אמו הייתה זמרת אופרה.

בשנת 1939 נתנסון סיים לימודי בית ספר והחל ללמוד במכון לקולנוע. בשנת 1941 הוא גויס לשורות הצבא האדום. תוך זמן קצר הוא חלה בדלקת ריאות קשה ולאחר החלמה שוחרר מהצבא. הוא עבר לאלמטי ועבד באולפני קולנוע. בשנת 1944 הוא סיים את הלימודים. בשנים אלו הוא היה עוזר במאי בסרטים של איוואן פירייב, אלכסנדר דובז'נקו ואלכסנדר פטושקו.

בשנת 1956 נתנסון ביים קומדיה עם בובות של תיאטרון בובות של סרגיי אוברזצוב. הסרט קיבל פרס בפסטיבל הקולנוע בוונציה. בשנת 1957 הוא ביים סרט מוזיקלי על פי איסאק דונייבסקי. בשנת 1960 הוא ביים סרט "יום רועש" ביחד עם אנטולי אפרוס. סרט זכה להצלחה גדולה תוך מכירת 22,5 מיליון כרטיסים.

בשנת 1966 נתנסון ביים סרט "האחות הגדולה" עם טטיאנה דורונינה בתפקיד ראשי. על משחקה היא הוכרזה "שחקנית השנה" בברית המועצות. בשנת 1968 הוא ביים איתה סרט נוסף "עוד פעם על אהבה".

בסך כול נתנסון ביים כ-20 סרטים ובחלק מהם הוא היה תסריטאי.

בשנותיו האחרונות נתנסון עבר לתחום של סרטי תעודה. הוא עבד על סדרת סרטים על מיכאיל בולגקוב אך הספיק לסיים רק שני פרקים מתוך שלושה.

על פעילותו בקולנוע נתנסון קיבל מספר עיטורים ופרסים מקצועיים. בשנת 1977 הוא קיבל פרס ברית המועצות. בשנת 1994 הוא קיבל תואר אמן העם של הפדרציה הרוסית. בשנת 2004 הוא קיבל פרס נשר הזהב.

נתנסון נפטר במוסקבה בשנת 2017 ונטמן בבית העלמין טרויקורובסקויה.

לנתנסון נולדה בת שגם הייתה במאית קולנוע.

## קישורים חיצוניים

* ביוגרפיה 
* 

קטגוריה:תסריטאים רוסים
קטגוריה:תסריטאים יהודים
קטגוריה:במאי קולנוע רוסים
קטגוריה:במאי קולנוע יהודים
קטגוריה:מעוטרי עיטור אות הכבוד
קטגוריה:שדרני רדיו וטלוויזיה סובייטים
קטגוריה:מעוטרי עיטור ההצטיינות למען המולדת
קטגוריה:בוגרי המכון לקולנוע על שם גרסימוב
קטגוריה:אמני העם של הפדרציה הרוסית
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1933
קטגוריה:רוסים שנפטרו ב-2023
מייקל לי (פוליטיקאי קנדי)

**מייקל לי** (בסינית: **李耀華**; יליד 1964 או 1965) הוא פוליטיקאי קנדי שנבחר לפרלמנט של קולומביה הבריטית ב-2017 ומייצג מאז את מחוז הבחירה של ונקובר-לנגרה. הוא חבר במפלגה הליברלית BC United, ומשמש כשר בממשלת הצללים של האופוזיציה. לי התמודד על ראשות המפלגה ב-2018 וב-2022.

## ילדות, השכלה וקריירה בשוק הפרטי
לי הוא בן יחיד למשפחת מהגרים מהונג קונג, אם כי הוא עצמו נולד בוונקובר. אימו הייתה אחות ואביו היה רוקח.

לי למד בגן ילדים יהודי ובילה את מרבית פעולות הפנאי שלו בילדותו במסגרת המתנ"ס של הקהילה היהודית בוונקובר.

לי למד באוניברסיטת קולומביה הבריטית, סיים תואר ראשון בביולוגיה ב-1986, תואר ראשון נוסף בהצטיינות במדעי המדינה ב-1989, ותואר שני במדעי המדינה עם התמחות בתקנות סביבתיות ב-1992. הוא גם בעל תואר במשפטים מהפקולטה למשפטים של , ולאחר מכן עבד כעשרים שנה כעורך דין במשפט עסקי בתחום משאבי הטבע, ובסופו של דבר הפך לשותף ב-Lawson Lundell LLP.

לי נשוי ולו שלושה ילדים.

## קריירה פוליטית
במשך שלוש וחצי שנים עבד לי כעוזר לראש ממשלת קנדה לשעבר קים קמפבל בתקופתה כשרת המשפטים ושרת ההגנה הלאומית, והיה מארגן נוער במפלגת השמרנים הפרוגרסיביים. הוא גם סייע בקמפיין בו נבחר טונג צ'אן למועצת העיר ונקובר בבחירות המוניציפליות של 1990.

בשנת 2002 הצטרף לי למפלגה הליברלית של קולומביה הבריטית, ושימש כיו"ר החברים. לאחר מכן הוא התמודד מטעם הליברלים בבחירות המחוזיות של 2017, בהן נבחר לראשונה לחבר הפרלמנט של קולומביה הבריטית (MLA) מטעם אזור ונקובר-לנגרה. לי נבחר מחדש כחבר פרלמנט בבחירות המחוזיות של 2020. בתקופתו בבית המחוקקים, לי שימש כשר צללים מטעם האופוזיציה לענייני תחבורה, תשתיות ותחבורה ציבורית; שר צללים לענייני משפט; ושר צללים ליחסי ילידים.

בספטמבר 2017, לי הכריז כי יתמודד על ראשות המפלגה הליברלית של BC. אף על פי שזכה במספר הקולות הרב ביותר בארבעת הסיבובים הראשונים, הוא סיים במקום השלישי.

ביוני 2021, לי הכריז שהוא מתמודד שוב על ראשות המפלגה. גם הפעם הוא סיים במקום השלישי. שלוש שנים מאוחר יותר, ביולי 2024, הודיע לי כי הוא פורש מהפוליטיקה ובתום כהונתו הנוכחית בתפקיד, יחזור למגזר הפרטי.

## עמדה כלפי ישראל
נכון לאוגוסט 2024, לי הגיע כמעט לכל אחת מעצרות התמיכה השבועיות שהתקיימו בוונקובר, בעקבות טבח שבעה באוקטובר, בחלקן גם נשא דברים.

## פעילויות אחרות
לי שימש בעבר כיו"ר מועצת המנהלים של Arts Umbrella, ושל ארגון הבוגרים של האוניברסיטה של קולומביה הבריטית (UBC). הוא גם שימש בעבר כסגן יו"ר וחבר מועצת המנהלים של מוזיאון המדע של קולומביה הבריטית, של המרכז הקהילתי SUCCESS ושל Leadership Vancouver. לי היה חבר מועצת המנהלים של קרן YMCA של ונקובר רבתי ושל מספר ארגונים נוספים.

## קישורים חיצוניים

* 
* MLA: מייקל לי - ביוגרפיה באתר הרשמי של האספה המחוקקת של קולומביה הבריטית
* מייקל לי מציג את מחליפו ומספר על ילדותו - ראיון עם לימור פרידמן, אקטואליה קנדית בעברית

## הערות שוליים

קטגוריה:בוגרי אוניברסיטת קולומביה הבריטית
קטגוריה:פוליטיקאים קנדים
קטגוריה:קנדים שנולדו ב-1964
קטגוריה:קנדים שנולדו ב-1965
הנוסע (סרט, 2004)

**הנוסע** הוא סרט מתח אמריקאי משנת 2004, בבימויו של מייקל מאן ובכיכובם של טום קרוז וג'יימי פוקס. הסרט עוסק בלילה גורלי בחייו של נהג מונית בלוס אנג'לס, שנקלע לסיטואציה מסוכנת כאשר נוסע מסתורי מתברר כרוצח שכיר.

## עלילה
הסרט מתמקד במקס (ג'יימי פוקס), נהג מונית צנוע החולם לפתוח עסק לימוזינות, ובליל שגרת עבודה שמסתבך לחלוטין. וינסנט (טום קרוז) הוא נוסע שמתברר כרוצח שכיר שנשכר להרוג חמישה עדים מרכזיים בתיק סמים גדול. במהלך הלילה, וינסנט מכריח את מקס להסיע אותו לכל אחת מהמשימות שלו, ומקס מוצא עצמו לכוד בתוך סיוט שמאיים על חייו וחיי אנשים שנקרים בדרכו. ככל שהלילה מתקדם, מקס נאבק למצוא דרך לצאת מהמצב המסוכן ולהציל את חייו.

## צוות שחקנים
* טום קרוז בתפקיד וינסנט - רוצח שכיר קר וחסר רחמים, המתוחכם והמתוזמן היטב בכל צעדיו. וינסנט מנצל את מקס כדי להשלים את משימתו, אך מתמודד עם אתגרים בלתי צפויים.
* ג'יימי פוקס בתפקיד מקס - נהג מונית בלוס אנג'לס שמנסה להתמודד עם חיי היום יום, בעודו חולם לפתוח עסק משל עצמו. מקס נגרר בעל כורחו לסיטואציה המסוכנת עם וינסנט, ונאלץ להילחם על חייו ועל חייהם של אחרים.
* ג'יידה פינקט סמית' בתפקיד אנני פרלמן - עורכת דין ופוטנציאל לאהבה עבור מקס, שנקלעת במקרה לסיפור המסוכן ונמצאת בסכנה.
* מארק ראפלו בתפקיד הבלש פאנינג - בלש משטרתי שמנסה לפענח את מקרי הרצח ולהגיע לוינסנט לפני שיהיה מאוחר מדי.

## ביקורות
הסרט "הנוסע" זכה לשבחים נרחבים על בימויו של מייקל מאן, על המשחק של טום קרוז וג'יימי פוקס, ועל האווירה המתוחה והסגנון הקולנועי המיוחד שלו. המבקרים ציינו את הסרט כמופת של מתח פסיכולוגי וביצועים חזקים מהשחקנים הראשיים. באתר Rotten Tomatoes קיבל הסרט ציון של 86%, בעוד שב-Metacritic זכה לציון של 71 מתוך 100. המשחק של ג'יימי פוקס זכה לשבחים מיוחדים ואף זיכה אותו במועמדות לפרס האוסקר לשחקן המשנה הטוב ביותר.

## קישורים חיצוניים
* 

קטגוריה:סרטי 2004
קטגוריה:סרטי מייקל מאן
קטגוריה:דרימוורקס: סרטים
מכתבים מאיוו ג'ימה

**מכתבים מאיוו ג'ימה** (באנגלית: **Letters from Iwo Jima** ביפנית: **硫黄島からの手紙**) הוא סרט מלחמה אמריקאי-יפני משנת 2006 בבימויו של קלינט איסטווד. הסרט מתאר את קרב איוו ג'ימה במהלך מלחמת העולם השנייה מנקודת מבטם של החיילים היפנים, בהתבסס על מכתבים שנמצאו באי. הסרט מהווה את החלק השני בסדרת סרטים המתארים את הקרב, הראשון שבהם הוא "גיבורי הדגל" מאותה שנה. הסרט זכה בפרס גלובוס הזהב לסרט הזר הטוב ביותר והיה מועמד לפרס אוסקר בקטגוריות שונות, כולל הסרט הטוב ביותר והבמאי הטוב ביותר.

## עלילה
הסרט מציג את סיפורם של חיילי הקיסרות היפנית במהלך קרב איוו ג'ימה, הקרב שנחשב לאחד מהקרבות האכזריים ביותר בחזית הפסיפית של מלחמת העולם השנייה. הסרט מתמקד במיוחד בגנרל טדמיצ'י קוריבאיאשי (קן ואטאנבה), שמונה להגן על האי, ובחייל פשוט בשם סאיגו (קאזונארי נינומיה), אופה שהפך ללוחם. בעוד החיילים מבינים שהסיכויים נגד האמריקנים אינם לטובתם, הם נאחזים במורשתם ובכבודם האישי, ומנהלים קרב עיקש ואמיץ, למרות ידיעתם שהם עומדים בפני תבוסה בלתי נמנעת. הסיפור מתמקד בהבנה האנושית של החיילים, החששות שלהם, והמאבק על הישרדותם.

## צוות שחקנים
* קן ואטאנבה בתפקיד גנרל טדמיצ'י קוריבאיאשי - המפקד העליון של הכוחות היפנים באיוו ג'ימה, המנהיג את חייליו באומץ ובכבוד, על אף הידיעה שהקרב אבוד.
* קאזונארי נינומיה בתפקיד סאיגו - אופה שהפך לחייל הנאבק לשרוד את הקרב. סיפורו האישי משקף את סיפורם של רבים מהחיילים הפשוטים שנשלחו לקרב.
* ריו קסה בתפקיד שימיזו - חייל צעיר שמגיע לאי כמגויס חדש ומתמודד עם קשיי הקרב והמורל הירוד של הכוחות.
* שידו נאקמורה בתפקיד לוטננט איטו - מפקד קשוח שאוחז בקנאות במסורת ובערכי הכבוד היפני, ומוכן להקריב את עצמו ואת חייליו בשם המולדת.

## ביקורות
הסרט "מכתבים מאיוו ג'ימה" זכה לשבחים רבים מצד המבקרים, שראו בו סרט מלחמה ייחודי המציג את הצד האנושי והמורכב של האויב היפני במלחמת העולם השנייה. הסרט זכה לציון של 91% באתר Rotten Tomatoes ולציון של 89 מתוך 100 באתר Metacritic.

## קישורים חיצוניים

* 

## הערות שוליים

קטגוריה:סרטי 2006
קטגוריה:זוכי פרס גלובוס הזהב לסרט הזר הטוב ביותר
קטגוריה:קרב איוו ג'ימה
קטגוריה:סרטי מלחמת העולם השנייה
קטגוריה:סרטי קלינט איסטווד
בלייד 2

**בלייד 2** (באנגלית: **Blade II**) הוא סרט פעולה ואימה אמריקאי משנת 2002 בבימויו של גיירמו דל טורו. הסרט הוא ההמשך לסרט "בלייד" משנת 1998 ומבוסס על סדרת הקומיקס של חברת מארוול. הסרט מבוסס על דמות הקומיקס בלייד חצי-אדם חצי-ערפד ועוקב אחר מאבקו נגד גזע חדש של ערפדים קטלניים המאיימים על כל החיים, בני אדם וערפדים כאחד.

## עלילה
בלייד (וסלי סנייפס), לוחם ערפדים חצי-ערפד בעצמו, ממשיך במאבקו נגד הערפדים שמאיימים על האנושות. לאחר שהתמודד עם אויביו האישיים בסרט הראשון, הוא נאלץ לשתף פעולה עם אויביו המסורתיים כדי להילחם באיום חדש: גזע של יצורים בשם "הראפרס" (Reapers), ערפדים מסוכנים ובלתי ניתנים לעצירה שתוקפים גם בני אדם וגם ערפדים אחרים. בלייד מצטרף ל"דם חם", קבוצה של לוחמי ערפדים מאומנים, במטרה להשמיד את הראפרס ולהציל את האנושות מסכנה מוחלטת. עם הזמן מגלה בלייד כי האיום החדש קשור קשר הדוק לעברו האישי ולעולם הערפדים שהוא נלחם נגדו.

## צוות שחקנים
* וסלי סנייפס בתפקיד בלייד - חצי-אדם חצי-ערפד עם כוח, מהירות ויכולת ריפוי על-אנושיים. בלייד נלחם בערפדים כדי להגן על בני האדם, והוא מוצא את עצמו נאלץ לשתף פעולה עם אויביו כדי להתמודד עם איום חדש.
* קריס קריסטופרסון בתפקיד ויסלר - המנטור של בלייד ומדען שיצר עבורו את נשקיו. ויסלר שורד תקיפה של ערפדים ומצטרף לבלייד במאבק נגד הראפרס.
* רון פרלמן בתפקיד ריינהרט - לוחם ערפדים מיומן וחבר ב"דם חם", קבוצה של ערפדים שנוצרה כדי להילחם בראפרס.
* לאונור ורלה בתפקיד ניסה דמדסקינוס - בתו של מנהיג הערפדים ומנהיגה ב"דם חם". ניסה משתפת פעולה עם בלייד כדי להילחם באיום החדש, אך נאמנותה מונחת בספק כשהאמת על מוצאו של האיום מתגלה.

## ביקורות
"בלייד 2" זכה לביקורות חיוביות באופן כללי, במיוחד בזכות סגנון הבימוי הייחודי של גיירמו דל טורו ואפקטי הפעולה המרשימים. המבקרים שיבחו את האווירה האפלה והקצב המהיר של הסרט, וכן את הופעתו של וסלי סנייפס בתפקיד הראשי. הסרט קיבל ציון של 57% באתר Rotten Tomatoes ו-52 מתוך 100 באתר Metacritic. למרות הביקורות המעורבות, הסרט זכה להצלחה מסחרית והמשיך לבסס את בלייד כדמות אייקונית בעולם הסרטים של מארוול.

## קישורים חיצוניים
* 

קטגוריה:סרטי 2002
Kabhi Khushi Kabhie Gham...

**Kabhi Khushi Kabhie Gham... (בקיצור: K3G)** הוא סרט דרמה הודי משנת 2001 בבימויו והפקתו של קארן ג'והאר. הסרט, בכיכובם של אמיטאב באצ'אן, שאה-רוח' ח'אן, קאג'ול, קארינה קאפור ח'אן, ריטיק רושאן וג'איה באצ'אן, הוא אחד מהסרטים המצליחים ביותר בקולנוע ההודי. הסרט עוסק במשפחה הודית עשירה והמאבקים האישיים של חברי המשפחה סביב אהבה, מסורת וזהות.

## עלילה
הסרט מספר את סיפורם של משפחת ראיצ'אנד, משפחה עשירה ומכובדת בהודו. יאש ראיצ'אנד (אמיטאב באצ'אן) ואשתו ננדיני (ג'איה באצ'אן) גידלו את שני בניהם, רהול (שאהרוח' ח'אן) ורוהאן (ריטיק רושאן), ברוח המסורת והערכים המשפחתיים. כאשר רהול מתאהב באנג'אלי (קאג'ול), אישה ממעמד נמוך יותר, הוא מתנגש עם רצונותיו של אביו, יאש, שמצפה ממנו להינשא לאישה ממעמד שווה. המתח בין האהבה למסורת מביא לניתוק בין רהול למשפחתו, ורהול עוזב את הודו ועובר לאנגליה עם אנג'אלי. רוהאן, אחיו הצעיר, שמבין את כאבו של אחיו הגדול, יוצא למסע לאיחוד המשפחה ולהשבת האח האובד.

## צוות שחקנים
* שאה-רוח' ח'אן בתפקיד רהול ראיצ'אנד - הבן המאומץ של משפחת ראיצ'אנד, שנקרע בין אהבתו לאנג'אלי לבין כיבוד רצון אביו.
* קאג'ול בתפקיד אנג'אלי שארמה - אישה פשוטה ממעמד נמוך, אהובתו של רהול, שלמרות כל הקשיים וההתנגדות מתחתנת איתו ונלחמת על אהבתם.
* אמיטאב באצ'אן בתפקיד יאש ראיצ'אנד - אב המשפחה הקשוח והמסורתי, שמאמין בערכים משפחתיים ובשימור המעמד החברתי.
* **ג'איה באצ'אן** בתפקיד ננדיני ראיצ'אנד - אם המשפחה שאוהבת את ילדיה בלב שלם ומנסה לשמור על האיזון במשפחה גם כאשר היא מתפרקת.
* ריטיק רושאן בתפקיד רוהאן ראיצ'אנד - הבן הצעיר, שמחליט לצאת למסע לאיחוד המשפחה ולהשיב את אחיו הביתה.
* קארינה קאפור ח'אן בתפקיד פוג'ה שארמה - אחותה הצעירה של אנג'אלי, שגדלה להיות דמות מרכזית בחייו של רוהאן.

## ביקורות
הסרט "Kabhi Khushi Kabhie Gham..." זכה להצלחה מסחרית גדולה והתקבל בחום הן בהודו והן בקהילות ההודיות ברחבי העולם. המבקרים שיבחו את הפקת הענק, את הסיפור הרגשני ואת המשחק של צוות השחקנים המוביל, במיוחד את שאהרוח' ח'אן וקאג'ול. הסרט נחשב עד היום לאחד מהסרטים האהובים ביותר בתעשיית הקולנוע ההודית. באתר Rotten Tomatoes הסרט קיבל ציון של 100% מהמבקרים המבוססים והיה להצלחה גדולה גם בפלטפורמות אחרות.

## קישורים חיצוניים

קטגוריה:סרטי 2001
פדה

**פדה** (בהינדי: **पेड़ा**; באנגלית: **Peda**) הוא חטיף מתוק הודי העשוי מחלב וסוכר ונפוץ במדינות תת-היבשת ההודית.

החטיף עשוי לרוב מחלב או חלב מרוכז וסוכר שאותם מבשלים על אש נמוכה, לאחר מכן מעצבים בצורת כדורים ומקשטים עם אגוזים, זעפרן והל.

הפדה נחשב לחטיף המוגש כקינוח בחגים ואירועים מיוחדים או כמנחה דתית.

## גרסאות
מלבד הגרסה בסיסית, קיימות גרסאות נוספות המבוססות על מרכיבים שונים:

* **דוד פדה (Doodh Peda):** קינוח המבוסס על חלב עם אחוזי שומן גבוהים.
* **מאלאי פדה (Malai Peda):** קינוח המבוסס על קרם חלב.

## קישורים חיצוניים

## הערות שוליים

קטגוריה:המטבח ההודי: קינוחים
קטגוריה:קינוחים
קטגוריה:מאכלי חלב
קראק טלור

**קראק טלור** (באינדונזית: **Kerak Telor**; באנגלית: **Egg Crust**) הוא מאכל אינדונזי מסורתי העשוי מאורז דביק וביצה ונפוץ בג'קרטה ובמדינות תת-היבשת ההודית.

המאכל עשוי לרוב מאורז דביק המבושל חלקית שעליו מוסיפים בלילת ביצים ומפזרים קוקוס קלוי, בצל ירוק מטוגן, כוסברה, קימל ופלפל ומבשלים משני הצדדים.

הקראק טלור נחשב בעבר למנה המוגשת באירועים מיוחדים ובחגיגות של בני אצולה, אך כיום נחשבת למנת רחוב המוגשת בעיקר בשווקים, פסטיבלים ואירועים ציבוריים ומזוהה עם העיר ג'קרטה.

## קישורים חיצוניים

## הערות שוליים

*
קטגוריה:מאכלי אורז
זהות גנובה

**זהות גנובה** (באנגלית: **The Bourne Legacy**) הוא סרט פעולה ומותחן משנת 2012, בבימויו של טוני גילרוי ובהפקתו של פרנק מרשל. הסרט הוא הרביעי בסדרת סרטי "זהות כפולה", וממשיך את סיפור העולם של ג'ייסון בורן, אך מתמקד בדמות חדשה, ארון קרוס, אותו מגלם ג'רמי רנר. הסרט עוסק בהשלכות הגילויים שנחשפו על ידי ג'ייסון בורן על מבצעי הריגול של סוכנויות הביון האמריקאיות.

צילומי הסרט היו בעיקר בניו יורק, עם כמה סצנות שצולמו בפיליפינים, דרום קוריאה וקנדה. הסרט יצא לאקרנים באוגוסט 2012, הסרט זכה לביקורות מעורבות והכניס 276 מיליון דולר בקופות.

## תקציר העלילה
עלילת הסרט מתרחשת במקביל לאירועים המתרחשים בסרט הקודם בסדרה, "זהות אבודה". הסיפור עוקב אחר ארון קרוס (ג'רמי רנר), סוכן מיוחד שמשתתף בפרויקט "אאוטקאם", תוכנית סודית של ממשלת ארצות הברית לשיפור יכולותיהם של סוכנים באמצעות סמים מיוחדים. לאחר שג'ייסון בורן חושף את המידע הסודי על הפרויקטים הדומים, מחליטים קברניטי התוכנית להשמיד את כל העקבות ולהרוג את כל הסוכנים המעורבים. קרוס, יחד עם ד"ר מרטה שירינג (רייצ'ל וייז), מדענית שעבדה על הפיתוח התרופתי, יוצאים למנוסה במטרה לחשוף את האמת ולהישאר בחיים.

## צוות השחקנים הראשי
* ג'רמי רנר בתפקיד ארון קרוס - סוכן פרויקט "אאוטקאם" שנאבק לשרוד ולהבין את האמת מאחורי התוכנית בה הוא משתתף.
* רייצ'ל וייס בתפקיד ד"ר מרטה שירינג - מדענית ביוכימית שמוצאת את עצמה על הכוונת בעקבות מעורבותה בפיתוח התרופות המשמשות את הסוכנים בתוכנית.
* אדוארד נורטון בתפקיד קולונל אריק באייר - מפקד בסוכנות הביון המרכזית שמנהל את המבצע להשמדת הסוכנים ומחקת העקבות.
* ג'ואן אלן בתפקיד פמלה לנדיי - דמות מוכרת מהסרטים הקודמים בסדרה, המנהלת את החקירה בפרשת בורן.
* סקוט גלן בתפקיד אלכסנדר הלר - מנהל במבצעי הסוכנות שהופך לדמות מרכזית במרדף אחרי קרוס ושירינג.

## ביקורות
הסרט "זהות גנובה" זכה לביקורות מעורבות מצד המבקרים. בעוד שחלקם שיבחו את הביצועים של ג'רמי רנר ואת סצנות האקשן המותחות, אחרים הביעו אכזבה מהעלילה המורכבת והיעדרו של ג'ייסון בורן (בגילומו של מאט דיימון) כדמות מרכזית. באתר Rotten Tomatoes הסרט קיבל ציון של 55%, בעוד שב-Metacritic קיבל ציון של 61 מתוך 100.
## קישורים חיצוניים

#### ביקורות
* 
* 

## הערות שוליים

קטגוריה:סרטי אולפני יוניברסל
קטגוריה:סרטים שצולמו באלברטה
קטגוריה:ניו יורק בקולנוע
קטגוריה:סרטי המשך אמריקאיים
קטגוריה:סרטי 2012
שמעון מנחם לזר

**שמעון מנחם לזר** (22 בדצמבר 1864 - 12 באוגוסט 1932) היה חוקר מקרא, עיתונאי ועורך עברי. לזר היה מעורב בכתיבה ובעריכה בעיתונים עבריים רבים, והיה בין הכותבים המרכזיים בתחומי חקר המקרא, ספרות ואקטואליה בעיתונות העברית של זמנו.

## קורות חיים
שמעון מנחם לזר נולד בשנת 1864 בעיירה פשמישל שבחבל גליציה. הוא קיבל חינוך מסורתי, ושקד במיוחד על לימודי מקרא ומדרש. לאחר נישואיו עסק במסחר, אך לא הצליח בתחום זה. את דרכו הספרותית החל בפרסום מאמרים ומחקרים בעיתון "האסיף", שערך נחום סוקולוב. מחקרו הראשון עסק בקדמוניות עיר מולדתו, ובעקבותיו פרסם חקרי מקרא ומאמרים נוספים בענייני היום.

בשנת 1893 פרסם לזר פירוש קצר על ספר הושע, והחל להשתתף בקביעות בכתיבה בעיתון "המגיד" ובשנת 1896 הוזמן להשתתף בעריכת העיתון. מחקרו המפורסם ביותר מאותה תקופה עסק בעשרת השבטים שגלו מארץ ישראל, ופורסם בכרכים ט'-י' של כתב העת "השלוח".

עם סגירתו של עיתון "המגיד" בשנת 1903, החל לזר לערוך את השבועון "המצפה" באפריל 1904. העיתון הפך לבמה המרכזית עבור סופרים ומלומדים עבריים בגליציה ומחוצה לה, ובו כתבו רבים שעשו את צעדיהם הראשונים בספרות העברית, ביניהם ש"י עגנון, אשר ברש, אביגדור המאירי, אברהם צבי גרינברג, מתתיהו מיזס, דב קמחי, שלום שטרייט ועוד.

לזר עצמו כתב את המאמרים הראשיים בעיתון וניהל בו מאבק אידאולוגי קשה עם המתבוללים ועם החרדים המתנגדים לציונות. במקביל לפעילותו הספרותית, היה פעיל בתנועת המזרחי והשתתף בוועידת הייסוד בברטיסלבה (פרסבורג). בנוסף, לזר נודע בפיליטונים הסאטיריים שלו, בהם מתח ביקורת על מעשי פרנסים בקהילות.

עם פרוץ מלחמת העולם הראשונה בשנת 1914, גויס לזר לצבא האוסטרו-הונגרי. במהלך שירותו הצבאי כתב את הספר "פנס לנבוכים בדרכי החיים", אשר נותר בכתובים ותורגם אף לגרמנית. לאחר שחרורו מהצבא, חידש את הוצאתו של "המצפה" בשנת 1917, ונאבק על המשך קיומו עד שנת 1922.

בשנת 1926 ניסה לזר להוציא לאור עיתון נוסף בשם "השבועון", אך גם עיתון זה פסק לאחר 17 גיליונות. בשנותיו האחרונות עסק לזר בחיבור פירוש למדרש רבה, אך העבודה נפסקה ונותרה בלתי גמורה. הוא כתב גם בגרמנית וביידיש, ובשנת 1927 פרסם מילון גרמני-עברי בשיתוף עם נ"ה טורטשינר (טור-סיני).

שמעון מנחם לזר נפטר בקרקוב בי' באב תרצ"ב, 12 באוגוסט 1932. בנו דוד לאזר היה עיתונאי 'מעריב' ונודע גם בשם דוד אפרת.

## חיבוריו
* **פירוש קצר על ספר הושע** (1893)
* **חקר על עשרת השבטים** (פורסם ב"השלוח")
* **פנב לנבוכים בדרכי החיים** (נכתב במהלך מלחמת העולם הראשונה, תורגם לגרמנית, נותר בכתובים)
* **מילון גרמני-עברי** (1927, בשיתוף עם נ"ה טורטשינר)
גצל קרסל פרסם מקבץ מכתביו בספר בשם "על המצפה", מוסד הרב קוק תשכ"ט.

## קישורים חיצוניים
*
*
*
*

## הערות שוליים

קטגוריה:עיתונאים יהודים פולנים
קטגוריה:סופרים כותבי עברית
קטגוריה:עורכי עיתונים יהודים פולנים
קטגוריה:עורכי עיתונים בשפה העברית
קטגוריה:סגל המגיד
קטגוריה:ילידי 1864
קטגוריה:נפטרים ב-1932
דז'ה וו (סרט, 2006)

**דז'ה וו** (באנגלית: **Déjà Vu**) הוא מותחן פעולה מדע בדיוני משנת 2006, בבימויו של טוני סקוט ובהפקתו של ג'רי ברוקהיימר. הסרט, בכיכובו של דנזל וושינגטון, עוסק בטכנולוגיה ניסיונית שמאפשרת לחקור את העבר כדי למנוע פשעי טרור, ומשלב בין אלמנטים של מדע בדיוני, פעולה ומתח.

הצילומים התרחשו בניו אורלינס לאחר הוריקן קתרינה. הסרט הוקרן בבכורה בניו יורק ב-20 בנובמבר 2006, ויצא לאקרנים בארצות הברית ובקנדה ב-22 בנובמבר 2006. הוא זכה לביקורות מעורבות ממבקרים והרוויח 180 מיליון דולר ברחבי העולם מול תקציב ההפקה של 75 מיליון דולר. זה היה הסרט ה-23 המצליח בעולם לשנת 2006.

## עלילה
עלילת הסרט מתמקדת בדאג קרלין (דנזל וושינגטון), סוכן מיוחד של הלשכה לחקירות האלכוהול, הטבק, הנשק וחומרי הנפץ (ATF), שמגויס לחקור פיגוע טרור הרסני במעבורת בניו אורלינס. במהלך החקירה, קרלין מגלה כי סוכנות ממשלתית מסתורית משתמשת בטכנולוגיה מתקדמת המאפשרת לראות לתוך העבר בזמן אמת. הוא מצטרף לצוות במטרה להשתמש בטכנולוגיה כדי למנוע את הפיגוע ולהציל את חייה של אישה מסתורית בשם קלייר קוצ'יבר (פולה פטון). ככל שקרלין מעמיק בחקירה, הוא מוצא את עצמו נקרע בין הרצון לתקן את העבר לבין המציאות המורכבת בהווה.

## צוות שחקנים
* דנזל וושינגטון בתפקיד דאג קרלין - סוכן מיוחד של ATF שחוקר פיגוע טרור בעזרת טכנולוגיה שמאפשרת לראות לתוך העבר.
* פולה פטון בתפקיד קלייר קוצ'יבר - אישה מסתורית שמותה קשור לפיגוע, ושהופכת למוקד החקירה של קרלין.
* ואל קילמר בתפקיד פול פריסטון - סוכן ממשלתי שמנהל את הצוות המסתורי שמשתמש בטכנולוגיה לחקירת הפיגוע.
* ג'יימס קאביזל בתפקיד קרול אורסטאד - הטרוריסט שעומד מאחורי הפיגוע במעבורת, אשר קרלין מנסה למנוע את פעולתו.
* אדם גולדברג בתפקיד ד"ר דני מק'מרטן - מדען שמפתח את הטכנולוגיה ומשתף פעולה עם קרלין בחקירה.

## ביקורות
הסרט "דז'ה וו" זכה לביקורות מעורבות מצד המבקרים. בעוד שסצנות הפעולה וההופעה של דנזל וושינגטון זכו לשבחים, העלילה המורכבת והקונספט המדעי עוררו ביקורת מצד חלק מהמבקרים. הסרט קיבל ציון של 55% באתר Rotten Tomatoes וציון של 59 מתוך 100 באתר Metacritic.

## קישורים חיצוניים

## הערות שוליים

קטגוריה:סרטי לולאת זמן
קטגוריה:סרטי טוני סקוט
קטגוריה:סרטי מסע בזמן
קטגוריה:סרטי מרדף אמריקאיים
קטגוריה:סרטי 2006